અદા તેનાં માતા-પિતાની એકની એક પુત્રી છે. તેના પિતા નેવીમાં કેપ્ટન હતા. તેની માતા ડાન્સર હતી. એક એવોર્ડ ફંક્શનમાં અદાના બેલે ડાન્સનાં ખૂબ જ વખાણ થયાં. તેણે એક તેલુગુ ફિલ્મમાં પણ બેલે ડાન્સ કર્યો હતો. અદા કહે છે કે હું એવા ફિલ્મ નિર્માતાઓની રાહ જોઇ રહી છું, જેઓ મારી પાસે ડાન્સના રોલ લઇને આવે. મને ડાન્સરનો રોલ મળી જાય તો મારા માટે ખૂબ જ સારી બાબત હશે, કેમ કે ડાન્સ મારી જિંદગીનો ભાગ છે. મેં ડાન્સમાં ગ્રેજ્યુએશન કર્યું છે. મેં યુ ટ્યૂબના વીડિયોમાંથી બેલે ડાન્સિંગ શીખ્યું છે અને ઇન્ટરનેટના માધ્યમથી મારું ડાન્સ કૌશલ્ય નિખારી રહી છું. અદા નવમા ધોરણમાં હતી ત્યારથી જ તેણે ફિલ્મોમાં આવવાનું નક્કી કરી લીધું હતું. દશમા ધોરણ બાદ તે કોલેજ ન ગઇ અને ઓડિશન આપવા લાગી.